stanford-oval/wikipedia huggingface dataset:
นิราศพระประธม

| นิราศพระประธม |
| --- | --- |
กวี: พระสุนทรโวหาร (ภู่)
ประเภท: กลอนนิราศ
คำประพันธ์: กลอนสุภาพ
ยุค: รัชกาลที่ 3
ปีที่แต่ง: พ.ศ. 2385
 ส่วนหนึ่งของสารานุกรมวรรณศิลป์
นิราศพระประธม  เป็นผลงานกวีนิพนธ์แบบกลอนประพันธ์โดยสุนทรภู่ สันนิษฐานว่าประพันธ์ในสมัยรัชกาลที่ 3 หลังจากลาสิกขาบทแล้วและอยู่ในพระอุปถัมภ์ของสมเด็จเจ้าฟ้าจุฑามณี กรมขุนอิศเรศรังสรรค์ สุนทรภู่น่าจะเดินทางในช่วงฤดูหนาว ปี พ.ศ. 2385 ด้วยปรากฏในบทนิราศว่าเดินทางไปโดยการพายเรือ ซึ่งควรต้องไปในฤดูน้ำขึ้น ต้นฉบับสมุดไทยนิราศพระประธม จำนวน 4 ฉบับ เก็บรักษาที่หอสมุดแห่งชาติ มีความแตกต่างทางระดับถ้อยคำและบางแห่งมีความแตกต่างในหลายคำกลอน
เนื้อหาโดยย่อ และเส้นทางการเดินทาง

นิราศพระประธมกล่าวถึงการเดินทางของสุนทรภู่และบุตรชายคือตาบและนิลไปนมัสการพระปฐมเจดีย์ จังหวัดนครปฐม เดินทางทางเรือออกจากบริเวณพระราชวังเดิมผ่านสถานที่ต่าง ๆ ได้แก่ วัดระฆัง คลองบางกอกน้อย ผ่านตลาดแพ พระราชวังหลังสถานที่ที่สุนทรภู่เคยรับราชการ บางหว้าน้อย วัดสุวรรณารามราชวรวิหารเป็นสถานที่ทำศพของฉิมและนิ่มน้องสาวต่างบิดาของสุนทรภู่ วัดศรีสุดารามวรวิหาร สถานที่ที่กวีเคยบวชอยู่
จังหวัดนนทบุรี เดินทางผ่านบางสนาม วัดเกด วัดชลอ บางกรวย บางสีทอง บางอ้อช้าง วัดสักใหญ่ บางขนุน บางขุนกอง บางนายไก บางระนก บางคูเวียง บางม่วง บางใหญ่ บางกระบือ บางสุนัขบ้า บางโสน บ้านใหม่ธงทอง คลองโยง บางเชือก เข้าจังหวัดนครปฐม เดินทางผ่านลานตากฟ้า งิ้วราย สำประทวน ปากน้ำสำประโทน บางแก้ว โพเตี้ย บางกระชับ วัดสิงห์ วัดท่าใน ต่อจากนั้นได้นั่งเกวียนต่อไปบ้านกล้วย บ้านธรรมศาลา บ้านเพนียด และพระปฐมเจดีย์
แหล่งข้อมูลอื่น

นิราศพระประธม เก็บถาวร 2009-02-02 ที่ เวย์แบ็กแมชชีน
| ด ค กกวีนิพนธ์ของสุนทรภู่ |
| --- | --- |
นิราศ:  นิราศเมืองแกลง  นิราศพระบาท  นิราศอิเหนา  นิราศภูเขาทอง  นิราศวัดเจ้าฟ้า  นิราศสุพรรณ  นิราศเมืองเพชร  นิราศพระประธม  รำพันพิลาป 
นิทาน:  โคบุตร  ลักษณวงศ์  พระอภัยมณี  สิงหไตรภพ  พระไชยสุริยา 
สุภาษิต:  สวัสดิรักษา  เพลงยาวถวายโอวาท  สุภาษิตสอนหญิง 
บทเสภา:  ขุนช้างขุนแผน (ตอน กำเนิดพลายงาม)  เสภาพระราชพงศาวดาร 
บทละคร:  อภัยนุราช 
บทเห่กล่อมพระบรรทม:  เห่เรื่องพระอภัยมณี  เห่เรื่องโคบุตร  เห่เรื่องจับระบำ  เห่เรื่องกากี
ประชาธิปก

อาจหมายถึง
ถนนประชาธิปก
พระบาทสมเด็จพระปรมินทรมหาประชาธิปก
ประชาธิปก (เครื่องบิน)
ประชาทรรศน์ (แก้ความกำกวม)

ประชาทรรศน์ สามารถหมายถึง
หนังสือพิมพ์ประชาทรรศน์รายวัน
นิตยสารประชาทรรศน์รายสัปดาห์
นิตยสารรายปักษ์ประชาทรรศน์ ฉบับความจริงวันนี้
ถนนฉางอาน

ถนนฉางอานและพระราชวังวัฒนธรรมแห่งชาติ
ถนนฉางอาน
การจราจรบนถนนฉางอานในตอนเช้า
ถนนฉางอานถูกใช้เป็นเส้นทางในการจัดการสวนสนามทางทหาร ภาพที่ปรากฏคือขบวนรถหุ้มเกราะที่เคลื่อนออกจากจัตุรัสเทียนอันเหมินในงานฉลองวันชาติเมื่อปี ค.ศ. 1999
ถนนฉางอาน (จีนตัวย่อ: 长安街; จีนตัวเต็ม: 長安街; พินอิน: Cháng'ān Jiē) แปลตรงตัวว่า "ถนนสันติภาพนิรันดร์" เป็นถนนสายหลักที่สำคัญของกรุงปักกิ่ง ประเทศจีน
ฉางอาน (จีนตัวย่อ: 长安; จีนตัวเต็ม: 長安; พินอิน: Cháng'ān) นั้นเป็นชื่อเดิมของเมืองซีอาน ซึ่งเคยเป็นเมืองหลวงของจีนในสมัยราชวงศ์ฮั่นตะวันตก ราชวงศ์ถัง และในช่วงเวลาอื่น ๆ ถนนสายนี้ยังมีชื่อเรียกอีกชื่อหนึ่งว่า ฉือหลี่ฉางเจีย (จีนตัวย่อ: 十里长街; จีนตัวเต็ม: 十里長街; พินอิน: Shílǐ Chǎngjiē), ซึ่งหมายถึง ถนนยาวสิบลี้ ถนนหมายเลข 1 ของจีน และถนนหมายเลข 1 ของแผ่นดินอันศักดิ์สิทธิ์ ถนนฉางอานมักถูกใช้เป็นสัมพจนัยของรัฐบาลจีนในกรุงปักกิ่ง ซึ่งเปรียบได้กับการใช้คำว่า "เดอะเบลต์เวย์" เพื่ออ้างถึงรัฐบาลกลางสหรัฐ
ถนนฉางอานเริ่มต้นจากแยกตงตานทางทิศตะวันออก และไปสิ้นสุดที่แยกซีตานทางทิศตะวันตก ประตูเทียนอันและจัตุรัสเทียนอันเหมินตั้งอยู่ทางทิศเหนือและทิศใต้ของจุดศูนย์กลางถนนตามลำดับ ถนนสายนี้ประกอบด้วยสองส่วนคือ ถนนฉางอันตะวันตก และถนนฉางอันตะวันออก เส้นทางส่วนต่อขยายทอดตัวไปในแนวตะวันออก-ตะวันตก โดยมีจัตุรัสเทียนอันเหมินเป็นจุดศูนย์กลาง ขยายไปทางทิศตะวันตกถึงย่านโฉ่วกัง แม่น้ำหย่งติ้ง และเขาตะวันตก และขยายไปทางทิศตะวันออกถึงศูนย์กลางเมืองรองกรุงปักกิ่ง คลองใหญ่ และแม่น้ำเฉาไป๋ พื้นที่แกนกลางของถนนฉางอันและส่วนขยายนั้นอยู่ระหว่างสะพานกั๋วเม่า บนถนนวงแหวนรอบที่สามตะวันออก และสะพานซินซิง บนถนนวงแหวนรอบที่สามตะวันตก (รวมถึงบริเวณจัตุรัสเทียนอันเหมิน)
ประวัติ

ถนนฉางอานตะวันออกและตะวันตกถูกสร้างขึ้นเพื่อเป็นส่วนหนึ่งของนครจักรพรรดิ ถนนฉางอานตะวันออกเดิมนั้นทอดตัวจากประตูฉางอานซ้าย (ตั้งอยู่ทางด้านตะวันออกของจัตุรัสก่อนประตูเทียนอัน) ไปจนถึงประตูตงตาน ส่วนถนนฉางอานตะวันตกเดิมทอดตัวจากประตูฉางอานขวา (ตั้งอยู่ทางด้านตะวันตกของจัตุรัสเดียวกัน) ไปจนถึงประตูซีตาน ด้านทิศเหนือของจัตุรัสระหว่างประตูฉางอานทั้งสองได้ถูกปรับเปลี่ยนเป็นถนนหลังปี ค.ศ. 1912 และได้มีการตั้งชื่อใหม่ว่า "ถนนจงซาน" เพื่อเป็นเกียรติแก่ซุน ยัตเซน ในปี ค.ศ. 1940 กำแพงเมืองชั้นในถูกทำลายที่ประตูเจี้ยนกั๋วและประตูฟู่ซิงตามลำดับ ซึ่งอยู่ทางทิศตะวันออกและทิศตะวันตกของปลายถนนฉางอานตะวันออกและตะวันตก ถนนสาขาที่ขยายออกไปจากปลายทั้งสองด้านของถนนฉางอานได้ถูกขยายให้กว้างขึ้นเป็นถนนเจี้ยนกั๋วเหมินในและนอก และถนนฟู่ซิงเหมินในและนอก ด้วยเหตุนี้ ถนนฉางอานทั้งสองสายจึงกลายเป็นส่วนหนึ่งของเส้นทางสัญจรหลักเข้าออกเขตเมืองชั้นใน ซึ่งปัจจุบันถือเป็นถนนฉางอานที่ขยายออกไป ประตูฉางอานทั้งสองถูกทุบทิ้งในปี ค.ศ. 1952 เพื่อขยายจัตุรัสเทียนอันเหมิน จากนั้นถนนฉางอานทั้งสองสายและถนนจงซานก็ได้ถูกผนวกเข้าด้วยกันกลายเป็นถนนฉางอานสายเดียวจนถึงปัจจุบัน
ในปี ค.ศ  2009 ได้มีการขยายถนนให้มี 10 ช่องจราจร เพื่อเป็นการเฉลิมฉลองครบรอบ 60 ปีแห่งการสถาปนาสาธารณรัฐประชาชนจีน
ความสำคัญ

ถนนฉางอานเป็นถนนที่ตั้งอยู่ด้านหน้าประตูเทียนอันและทางทิศเหนือของจัตุรัสเทียนอันเหมินโดยตรง ด้วยทำเลที่ตั้ง ถนนฉางอานจึงมีความเกี่ยวข้องกับเหตุการณ์สำคัญทางประวัติศาสตร์ของจีนหลายเหตุการณ์ เช่น การประท้วงที่จัตุรัสเทียนอันเหมินในปี ค.ศ. 1989 (รวมถึงเหตุการณ์ปะทะที่มีชื่อเสียงระหว่างบุคคลนิรนามกับรถถัง), ขบวนการ 4 พฤษภาคม และขบวนแห่ศพของโจว เอินไหล ในช่วงการเฉลิมฉลองที่สำคัญของสาธารณรัฐประชาชนจีน จะมีการจัดการสวนสนามทางทหารบนถนนฉางอาน โดยขบวนจะเคลื่อนจากทิศตะวันออกไปยังทิศตะวันตกผ่านประตูเทียนอัน ด้วยเหตุผลดังกล่าวจึงได้ปูผิวถนนด้วยคอนกรีตเสริมเหล็ก เพื่อป้องกันไม่ให้รถถังและยานพาหนะหนักชนิดอื่นทำความเสียหายแก่พื้นผิวจราจร
ถนนฉางอานและบริเวณใกล้เคียงจัตุรัสเทียนอันเหมิน เป็นที่ตั้งของมหาศาลาประชาชน จงหนานไห่ และอาคารรัฐบาลกลาง ถนนฉางอานยังเป็นที่ตั้งของสถาบันสำคัญต่าง ๆ อาทิ พิพิธภัณฑสถานแห่งชาติจีน ศูนย์ศิลปะการแสดงแห่งชาติ ตลาดหวังฝูจิ่ง โถงคอนเสิร์ตปักกิ่ง สำนักงานใหญ่ธนาคารแห่งประเทศจีน และพระราชวังวัฒนธรรมแห่งชาติ ทั้งสถานีรถไฟปักกิ่งและสถานีรถไฟปักกิ่งตะวันตกก็ตั้งอยู่ใกล้กับถนนฉางอาน รถไฟใต้ดินปักกิ่งสาย 1 ก็วิ่งอยู่ใต้ถนนฉางอาน
ด้วยเหตุที่ถนนฉางอานตั้งอยู่ในทำเลที่สำคัญและมีความอ่อนไหวเป็นพิเศษ จึงมีการบัญญัติกฎระเบียบเฉพาะขึ้นมาใช้บังคับ ตัวอย่างเช่น ห้ามรถบรรทุกและรถขนส่งสินค้าทุกชนิดใช้ถนนฉางอานตลอด 24 ชั่วโมง และไม่อนุญาตให้มีการโฆษณาเชิงพาณิชย์ใด ๆ บนถนน
ถนนฉางอานและส่วนต่อขยาย

หมายเหตุ: บทความนี้พิจารณาถนนฉางอานว่าเป็นถนนสายหลักที่เชื่อมต่อระหว่างวงแหวนรอบที่ 5 ตะวันตกและวงแหวนรอบที่ 5 ตะวันออก ซึ่งเป็นเส้นทางที่กำหนดของเขตเมืองปักกิ่งในภาพรวม
ถนนจินอาน (金安路)
ถนนฉือจิ่งชาน (石景山路)
ถนนฟู่ซิง (复兴路)
ถนนฟู่ซิงเหมินนอก (复兴门外大街)
ถนนฟูซิงเหมินใน (复兴门内大街)
ถนนฉางอานตะวันตก (西长安街)
ถนนฉางอานตะวันออก (东长安街)
ถนนเจี้ยนกั๋วเหมินใน (建国门内大街)
ถนนเจี้ยนกั๋วเหมินนอก (建国门外大街)
ถนนเจี้ยนกั๋ว (建国路)
ทางด่วนจิงทง (京通快速公路)
ถนนปาหลี่เฉียวใต้ (八里桥南街)
ถนนซินหฺวาตะวันตก (新华西街)
ถนนซินหฺวาตะวันออก (新华东街)
ถนนทงหู (通胡大街)
ถนนทงหู (通胡路)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ถนนฉางอาน
ถนนฉางอานเหนือจัตุรัสเทียนอันเหมิน
ถนนฉางอานหน้าจัตุรัสเทียนอันเหมิน
ประชาธิปัตย์

ประชาธิปัตย์ อาจหมายถึง
พรรคประชาธิปัตย์ - พรรคการเมืองในประเทศไทย
ตำบลประชาธิปัตย์ - อำเภอธัญบุรี จังหวัดปทุมธานี
เทศบาลนครรังสิต - เทศบาลในเขตอำเภอธัญบุรี จังหวัดปทุมธานี
ตำบลจอมปลวก

| ตำบลจอมปลวก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chom Pluak
ประเทศ: ไทย
จังหวัด: สมุทรสงคราม
อำเภอ: บางคนที
พื้นที่
 • ทั้งหมด: 6.00 ตร.กม. (2.32 ตร.ไมล์)
ประชากร (2563)
 • ทั้งหมด: 3,118 คน
 • ความหนาแน่น: 519.66 คน/ตร.กม. (1,345.9 คน/ตร.ไมล์)
รหัสไปรษณีย์ : 75120
รหัสภูมิศาสตร์: 750209
 ส่วนหนึ่งของสารานุกรมประเทศไทย
| องค์การบริหารส่วนตำบลจอมปลวก |
| --- | --- |
องค์การบริหารส่วนตำบล
อบต.จอมปลวกที่ตั้งที่ทำการองค์การบริหารส่วนตำบลจอมปลวก
พิกัด: 13°28′54.3″N 99°58′05.9″E﻿ / ﻿13.481750°N 99.968306°E﻿ / 13.481750; 99.968306
ประเทศ:  ไทย
จังหวัด: สมุทรสงคราม
อำเภอ: บางคนที
พื้นที่
 • ทั้งหมด: 6.00 ตร.กม. (2.32 ตร.ไมล์)
ประชากร (2563)
 • ทั้งหมด: 3,118 คน
 • ความหนาแน่น: 519.66 คน/ตร.กม. (1,345.9 คน/ตร.ไมล์)
รหัส อปท.: 06750207
ที่อยู่ที่ทำการ: 22 หมู่ที่ 4 ตำบลจอมปลวก อำเภอบางคนที จังหวัดสมุทรสงคราม 75120
เว็บไซต์: jompluak.go.th
 ส่วนหนึ่งของสารานุกรมประเทศไทย
จอมปลวก เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล
ที่ตั้งและอาณาเขต

ตำบลจอมปลวกตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลตาหลวงและตำบลขุนพิทักษ์ (อำเภอดำเนินสะดวก จังหวัดราชบุรี)
ทิศตะวันออก ติดต่อกับตำบลดอนมะโนรา (อำเภอบางคนที) และตำบลท่าคา (อำเภออัมพวา)
ทิศใต้ ติดต่อกับตำบลบางกระบือ (อำเภอบางคนที)
ทิศตะวันตก ติดต่อกับตำบลกระดังงาและตำบลยายแพง (อำเภอบางคนที)
ประวัติ

ตำบลจอมปลวกอยู่ในเขตอำเภอบางคนที เป็นตำบลเก่าแก่ มีการปกครองในเขตพื้นที่ทั้งหมด 13 หมู่บ้าน ต่อมาในวันที่ 10 มิถุนายน พ.ศ. 2490 ได้แยกการปกครองหมู่ที่ 11, 12, 13 (ในขณะนั้น) ของตำบลจอมปลวก กับการปกครองหมู่ที่ 14, 15 ของตำบลกระดังงา จัดตั้งเป็นตำบลยายแพง และแยกการปกครองหมู่ที่ 8, 9, 10 (ในขณะนั้น) ของตำบลจอมปลวก กับการปกครองหมู่ที่ 9, 10 ของตำบลบางพรม จัดตั้งเป็นตำบลบางกระบือ ตำบลจอมปลวกจึงเหลือการปกครองในเขตตำบลทั้งหมด 7 หมู่บ้าน จนถึงปัจจุบัน
ต่อมาได้มีการจัดตั้งสภาตำบลจอมปลวก ในวันที่ 22 พฤษภาคม พ.ศ. 2517 ก่อนที่ต่อมาสภาตำบลจอมปลวกได้รับการจัดตั้งเป็นองค์การบริหารส่วนตำบลจอมปลวก ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
แหล่งข้อมูลอื่น

เว็บไซต์องค์การบริหารส่วนตำบลจอมปลวก เก็บถาวร 2021-10-18 ที่ เวย์แบ็กแมชชีน
| ด ค กตำบลในจังหวัดสมุทรสงคราม |
| --- | --- | --- |
| อำเภอบางคนที |  กระดังงา  จอมปลวก  ดอนมะโนรา  บางกระบือ  บางกุ้ง  บางคนที  บางนกแขวก  บางพรม  บางยี่รงค์  บางสะแก  บ้านปราโมทย์  ยายแพง  โรงหีบ  |  |
| อำเภอเมืองสมุทรสงคราม |  คลองเขิน  คลองโคน  ท้ายหาด  นางตะเคียน  บางแก้ว  บางขันแตก  บางจะเกร็ง  บ้านปรก  แม่กลอง  ลาดใหญ่  แหลมใหญ่  |  |
| อำเภออัมพวา |  แควอ้อม  ท่าคา  บางแค  บางช้าง  บางนางลี่  ปลายโพงพาง  แพรกหนามแดง  ยี่สาร  วัดประดู่  สวนหลวง  เหมืองใหม่  อัมพวา  |  |
| ด ค กองค์กรปกครองส่วนท้องถิ่นระดับล่างในจังหวัดสมุทรสงคราม |
| --- | --- | --- |
| เทศบาลเมือง | สมุทรสงคราม |  |
| เทศบาลตำบล |  กระดังงา  บางกระบือ  บางจะเกร็ง  บางนกแขวก  บางยี่รงค์  สวนหลวง  เหมืองใหม่  อัมพวา  |  |
| องค์การบริหารส่วนตำบล |  กระดังงา  คลองเขิน  คลองโคน  แควอ้อม  จอมปลวก  ดอนมะโนรา  ท่าคา  ท้ายหาด  นางตะเคียน  บางแก้ว  บางขันแตก  บางคนที  บางแค  บางช้าง  บางนางลี่  บางพรม  บางสะแก  บ้านปรก  ปลายโพงพาง  แพรกหนามแดง  ยี่สาร  โรงหีบ  ลาดใหญ่  วัดประดู่  เหมืองใหม่  แหลมใหญ่  |  |
นิจิเร็นชู

นิจิเร็นชู (ญี่ปุ่น: 日蓮宗; โรมาจิ: Nichiren-shū) เป็นนิกายหนึ่งของศาสนาพุทธมหายาน นิกายนิจิเร็ง ที่ถูกตั้งขึ้นโดยศิษย์ของพระนิจิเร็ง นิกายนี้เป็นที่รู้จักในทางนานาชาติน้อยกว่า นิจิเร็นโชชู ในทางนานาชาติ นิจิเร็นชู จะหมายถึง นิกายสายคุอนจิ
นิกายนิจิเร็นชู ไม่ยอมรับที่ นิจิเร็นโชชู อ้างว่าพระนิจิเร็งได้แต่งตั้ง พระนิกโก ให้เป็นผู้สืบทอดของท่านอย่างถูกต้อง แม้ว่าพระนิกโคเองเดิมทีจะเป็นสหายของพระสงฆ์อาวุโสที่เป็นผู้ก่อตั้งนิกายนิจิเร็นชูก็ตามที นิกายนี้เชื่อว่า พระพุทธะที่ปรากฏในคัมภีร์สัทธรรมปุณฑริกสูตรคือ พระศากยมุนีพุทธเจ้า ไม่ใช่ พระนิจิเร็ง อย่างที่นิจิเร็นโชชูกล่าวอ้าง โดยเชื่อว่า พระนิจิเร็งนั้นเป็นเพียง พระโพธิสัตว์โจเกียว หรือ พระวิศิษฐ์จาริตรโพธิสัตว์ มาปรากฏตัวตามคำพยากรณ์ในสัทธรรมปุณฑริกสูตรบทที่ 21 ที่มาทำหน้าที่เผยแผ่คำสอนหลังการปรินิพพานของพระศากยมุนีพุทธเจ้าเท่านั้น
เกี่ยวกับนิกาย

นิจิเร็นชูเคารพ พระนิจิเร็ง ในฐานะที่เป็น พระโพธิสัตว์ ไม่ใช่ในฐานะ พระพุทธเจ้าเหมือนที่นิจิเร็นโชชูเชื่อ โดยเชื่อว่า พระนิจิเร็งนั้นเป็นเพียง พระโพธิสัตว์โจเกียว หรือ พระวิศิษฐ์จาริตรโพธิสัตว์ มาปรากฏตัวตามคำพยากรณ์ในสัทธรรมปุณฑริกสูตรบทที่ 21 ที่มาทำหน้าที่เผยแผ่คำสอนหลังการปรินิพพานของพระศากยมุนีพุทธเจ้าเท่านั้น โดยนิกายนี้จะเคารพว่า พระนิจิเร็ง เป็นทูตของพระพุทธเจ้า แต่ยังคงเชื่อว่า พระพุทธะแท้จริงนั้นคือ พระศากยมุนีพุทธเจ้า อยู่และไม่ได้กล่าวว่า พระนิจิเร็งนั้นสำคัญกว่า พระศากยมุนี จึงกล่าวขนานนามท่านเป็น นิจิเร็นโชนิง เท่านั้น
ความแตกต่างอีกข้อคือ นิกายนี้จะนับถือและปฏิบัติตาม บทธรรมนิพนธ์ของพระนิจิเร็ง ซึ่งเป็นจดหมายที่ท่านเขียนถึงลูกศิษย์ต่างๆ เพียงบางฉบับเท่านั้น โดยกล่าวว่าจะเลือกเฉพาะบทธรรมนิพนธ์ที่เห็นว่าแท้จริง และเห็นจริงเท่านั้นซึ่งแตกต่างจากนิจิเร็นโชชู ข้อแตกต่างอีกประการหนึ่งก็คือ ในเรื่องการปฏิบัติเช่น การสวดบทธรรสารถัต "นัมเมียวโฮเร็งเงเคียว" และสิ่งสักการระบูชาอย่างโงะฮนซน ซึ่งนิจิเร็นชูมองว่านี่เป็นยอดแห่งการปฏิบัติ แต่ไม่ได้ปฏิเสธการปฏิบัติแบบนิกายอื่นเช่น การนั่งสมาธิ วิปัสสนา หรือการศึกษาแบบหินยานเช่น อริยสัจ 4 เป็นต้น
นิจิเร็นชูยังปฏิเสธและไม่ยอมรับ ไดโงฮนซง ของนิจิเร็นโชชู โดยกล่าวว่าไม่มีหลักฐานใดบอกว่า พระนิจิเร็งได้จารึกไดโงฮนซงลงบนแผ่นไม้ และเชื่อว่าโงะฮนซนทุกๆองค์มีความศักดิ์สิทธิ์และพลังเท่ากัน
ในสังคมญี่ปุ่น นิจิเร็นชู นั้นมีอิทธิพลมากกว่า นิจิเร็นโชชู เพราะยังสามารถปฏิบัติพิธีแบบนิกายอื่นๆได้ เช่นการกราบไหว้พระพุทธรูป การบูชาบรวงรวงเทพเจ้า การนั่งสมาธิ การไหว้เจ้าตามศาลเจ้าต่างๆ ซึ่งแตกต่างจากนิจิเร็นโชชู ที่จะสักการะเฉพาะโงะฮนซนเท่านั้น
ข้อแตกต่างระหว่างนิจิเร็นโชชู และ นิจิเร็นชู

นิจิเร็นโชชูเชื่อว่า พระนิจิเร็ง เป็นพระพุทธะ ซึ่งเป็นพระพุทธะแห่งสมัยปัจฉิมธรรม ในขณะที่นิจิเร็นชู เชื่อว่า พระนิจิเร็ง เป็นเพียงพระวิศิษฐ์จาริตรโพธิสัตว์ มาปรากฏตัวตามคำพยากรณ์ในสัทธรรมปุณฑริกสูตรบทที่ 21 ที่มาทำหน้าที่เผยแผ่คำสอนหลังการปรินิพพานของพระศากยมุนีพุทธเจ้าเท่านั้น ไม่ได้เป้นพระพุทธะแต่อย่างใด และจะยังคงนับถือรูปเคารพของพระศากยมุนีและรวมเทวรูปของนิกายอื่นเข้าด้วยกันต่อไป
นิจิเร็นชู ยังคงกราบไหว้พระพุทธรูป นั่งสมาธิ วิปัสนา ต่าง ๆ ตามแบบนิกายอื่น แต่นิจิเร็นโชชูจะไม่กราบไหว้พระพุทธรูป หรือ นั่งสมาธิ วิปัสนา
นิจิเร็นชู ประมุขสงฆ์ ซึ่งแตกต่างกับ นิจิเร็นโชชู ที่จะมีพระสังฆราชทำหน้าที่เป็นประมุขสงฆ์ และเป็นผู้มีอำนาจสูงสุดในศาสนจักร
กลุ่มของสมาชิกของนิจิเร็นโชชูจะเรียกว่า "ฮกเคะโคะ" (Hokkeko) ในขณะที่นิจิเร็นชูเรียกว่า "ฮกเคะเคียว" (Hokkekyo)
พระสงฆ์นิจิเร็นโชชูจะนุ่งจีวรสีขาวและเทาเท่านั้น ในขณะที่นิกายนิจิเร็นชูจะนุ่งสีเหลือง ม่วง หรือน้ำตาลด้วย
นิจิเร็นชู ปฏิเสธไดโงฮนซงของนิจิเร็นโชชู โดยอ้างว่า ไม่มีหลักฐานว่าพระนิจิเร็งได้จารึกโงะฮนซนลงบนแผ่นไม้
ทั้งสองนิกายจะมีสิ่งสักการบูชาที่เหมือนกันคือโงะฮนซน เพียงแต่โงะฮนซนของนิจิเร็นโชชูถอดแบบออกมาจากไดโงฮนซง ส่วนนิจิเร็นชูก็จะถอดแบบมาจากโงะฮนซนต้นฉบับที่ พระนิจิเร็งมอบให้กับเหล่าพระอาวุโส และโงะฮนซนในวัดคุอนจิ
แม้ทั้งสองนิกายจะสักการะโงะฮนซนเหมือนกัน แต่นิกายนิจิเร็นชูนั้นจะมีการบูชาแบบผสมผสาน เช่นอาจนำพระพุทธรูปมาวางไว้ในตู้พระ (บุทสึดน) ควบคู่กับโงะฮนซน แตกต่างกับนิจิเร็นโชชูที่จะไม่เชื่อและไม่กราบไหว้รูปเคารพ โดยกล่าวว่า พระพุทธรูปเป็นสิ่งที่เกิดขึ้นภายหลังพระศากยมุนีปรินิพพานไปแล้วนับร้อยๆปี และไม่มีคำสั่งใดๆของพระพุทธเจ้าในพระไตรปิฎกของนิกายหินยานให้นมัสการรูปเคารพ
ทั้งสองนิกายจะสวดมนต์บทธรรมสารถัต (นัมเมียวโฮเร็งเงเคียว) เหมือนกัน แต่นิจิเร็นโชชูจะสวดคัมภีร์สัทธรรมปุณฑริกสูตรเพียงแค่บทที่ 2 และ 16 เท่านั้น ในขณะที่นิจิเร็นชูสวดทั้ง 28 บท
นิจิเร็นโชชูมีศูนย์กลางที่วัดไทเซกิจิ ในขณะที่ศูนย์กลางของนิจิเร็นชูคือ วัดคุอนจิ
บรูไคต์

| บรูไคต์ |
| --- | --- |
Brookite from Balochistan
การจำแนก
ประเภท: Oxide minerals
สูตรเคมี: TiO2
คุณสมบัติ
มวลโมเลกุล: 79.88 g/mol
สี: Deep red, reddish brown, yellowish brown, brown, or black
รูปแบบผลึก: Tabular and striated, pyramidal or pseudohexagonal
โครงสร้างผลึก: Orthorhombic
การเกิดผลึกแฝด: On {120}, uncertain
แนวแตกเรียบ: Poor on {120}, in traces on {001}
รอยแตก: Subconchoidal to irregular
ความยืดหยุ่น: Brittle
ค่าความแข็ง: 5 1/2 to 6
ความวาว: Submetallic
ดรรชนีหักเห: nα = 2.583 nβ = 2.584 nγ = 2.700
คุณสมบัติทางแสง: Biaxial (+)
ค่าแสงหักเหสองแนว: δ = 0.117
การกระจายแสง: 0.131 (compare to diamond at 0.044)
การเปลี่ยนสี: Very weak, yellowish, reddish, orange to brown
การเรืองแสงอัลตราไวโอเลต: Non-fluorescent
สีผงละเอียด: White, greyish or yellowish
ความถ่วงจำเพาะ: 4.08 to 4.18
ความโปร่ง: Opaque to translucent
อ้างอิง: 
บรูไคต์เป็นไทเทเนียมไดออกไซด์ (TiO2) ที่มีโครงสร้างผลึกแบบออร์ทอร์ฮอมบิก ซึ่งเกิดขึ้นในรูปแบบโพลีมอร์ฟิค ตามธรรมชาติที่รู้จักสี่รูปแบบ (แร่ธาตุที่มีองค์ประกอบเหมือนกันแต่มีโครงสร้างต่างกัน) อีกสามรูปแบบเหล่านี้ได้แก่ อะกาโอกิไนต์ (โมโนคลินิก), แอนาเทส (เตตระโกนัล) และรูไทล์ (เตตระโกนัล) บรูคไคต์นั้นหาได้ยากเมื่อเทียบกับอนาเทสและรูไทล์
บรูไคต์ได้รับการตั้งชื่อในปี พ.ศ. 2368 โดยนักวิทยาแร่ชาวฝรั่งเศสที่ชื่อ Armand Lévy สำหรับ Henry James Brooke (พ.ศ. 2314–2400) นักนักผลึกศาสตร์ชาวอังกฤษ นักแร่วิทยาและพ่อค้าขนสัตว์
โครงสร้าง

โครงสร้างบรูไคต์สร้างขึ้นจากรูปทรงแปดด้านที่บิดเบี้ยว โดยมีไอออนไทเทเนียมที่จุดศูนย์กลางและไอออนออกซิเจนที่จุดยอดทั้งหกจุด รูปแปดด้านแต่ละหน้าแบ่งขอบสามด้านกับรูปแปดด้านที่อยู่ติดกัน สร้างโครงสร้างแบบออร์โธฮอมบิก
แหล่งข้อมูลอื่น

Brookite structure
Crystal structures of rutile, anatase and brookite เก็บถาวร 2009-01-31 ที่ เวย์แบ็กแมชชีน
JMol
นิวเจแปนคัพ

นิวเจแปนคัพ (NJC) คือการแข่งขันมวยปล้ำอาชีพแบบคัดออกครั้งเดียวประจำปีซึ่งจัดขึ้นโดยนิวเจแปนโปร-เรสต์ลิง (NJPW) ตั้งแต่ปี 2005 ถือเป็นทัวร์นาเมนต์เฮฟวี่เวตที่โดดเด่นเป็นอันดับสองใน NJPW รองจาก G1 Climax ซึ่งตามหลังการแข่งขันแบบพบกันหมด รูปแบบ.
ตั้งแต่ฉบับปี 2006 ผู้ชนะการแข่งขัน เช่นเดียวกับ G1 Climax จะได้รับการแข่งขันชิงแชมป์สำหรับ IWGP Heavyweight Championship อย่างไรก็ตาม ไม่เหมือนกับ G1 Climax ตรงที่แชมป์ IWGP Heavyweight Champion ที่ครองตำแหน่งไม่สามารถเข้าร่วมทัวร์นาเมนต์นี้ได้ (ในกรณีที่แชมป์เปี้ยนชนะ G1 Climax เขาจะต้องเลือกผู้ท้าชิงคนต่อไปสำหรับตำแหน่งของเขา) ในปี 2014–2018 ผู้ชนะสามารถเลือกที่จะท้าทายสำหรับ IWGP Intercontinental Championship แทน ในขณะที่ในปี 2015–2018 NEVER Openweight Championship ก็เป็นทางเลือกเช่นกัน มีเพียงผู้ชนะในปี 2014 ชินสุเกะ นากามูระ เลือกที่จะไม่แข่งขันเพื่อชิงแชมป์รุ่นเฮฟวี่เวต โดยท้าทายเพื่อชิงแชมป์อินเตอร์คอนติเนนตัลแทน ในปี 2020 เนื่องจาก Tetsuya Naito เป็นทั้งแชมป์รุ่นเฮฟวี่เวตและแชมป์อินเตอร์คอนติเนนตัล ผู้ชนะจึงได้รับแมตช์สำหรับทั้งสองรายการ และในปี 2021 หลังจากที่การแข่งขันชิงแชมป์เฮฟวี่เวตและอินเตอร์คอนติเนนตัลได้รวมเป็นแชมป์ใหม่ IWGP World Heavyweight Championship อย่างหลังกลายเป็น ตำแหน่งที่ผู้ชนะของ New Japan Cup จะท้าทายโดยอัตโนมัติ เช่นเดียวกับก่อนหน้านี้กับตำแหน่งเฮฟวี่เวต แชมป์โลกรุ่นเฮฟวี่เวทไม่สามารถแข่งขันได้ อย่างไรก็ตาม ในปี 2022 มันเป็นทัวร์นาเมนต์โอเพ่นเวตอีกครั้งและมีแชมป์ทั้งหมดจากทั้งรุ่นเฮฟวี่เวตและรุ่นจูเนียร์เฮฟวี่เวต รวมถึงแชมป์โลกเฮฟวี่เวต IWGP คืนแรกของทัวร์นาเมนต์ปี 2022 มีแชมป์โลกรุ่นเฮฟวี่เวต IWGP พบกับแชมป์รุ่นจูเนียร์เฮฟวี่เวต IWGP ในรอบแรก ซึ่งเป็นการแข่งขันที่มักจะเกิดขึ้นในงานครบรอบของ NJPW
จำนวนผู้เข้าร่วมใน New Japan Cup แตกต่างกันไปในช่วงหลายปีที่ผ่านมา จากต่ำสุดที่ 12 ในปี 2007 ไปจนถึงสูงสุดที่ 48 ในปี 2022 การแข่งขันปี 2021 มีผู้เข้าร่วม 30 คน ถือเป็นทัวร์นาเมนต์รุ่นเฮฟวี่เวต แม้ว่ารุ่นปี 2005, 2008–09, 2020 และ 2022 จะเป็นทัวร์นาเมนต์โอเพ่นเวตแทน แต่ก็มีรุ่นจูเนียร์รุ่นเฮฟวี่เวทด้วย ในปี 2020 NJPW ได้เปิดตัว New Japan Cup USA ซึ่งเป็นเวอร์ชันของทัวร์นาเมนต์ที่จัดขึ้นในสหรัฐอเมริกาเพื่อตัดสินผู้เข้าแข่งขันสำหรับ IWGP United States Heavyweight Championship
ฮิโรชิ ทานาฮาชิเป็นทั้งผู้ชนะครั้งแรกของ New Japan Cup และเป็นนักมวยปล้ำคนแรกที่คว้าแชมป์ได้สองครั้ง Hirooki Goto, Yuji Nagata, Kazuchika Okada และ Zack Saber Jr. ต่างก็กลายเป็นผู้ชนะสองครั้งตั้งแต่นั้นมา Goto เป็นทั้งผู้ชนะเพียงสามครั้งและเป็นคนเดียวที่ชนะการแข่งขันสองปีติดต่อกัน
ทัวร์นาเมนต์

| Year | Tournament> Winner | Tournament> Times won | Tournament> Participants | Aftermath> Challenged for | Aftermath> Match | Aftermath> Result |
| --- | --- | --- | --- | --- | --- | --- |
| 2005 | Hiroshi Tanahashi | 1 | 16 | — | — | — |
| 2006 | Giant Bernard | 1 | 16 | IWGP Heavyweight Championship | vs. Brock Lesnar at New Japan Cup 2006 Special | แพ้ |
| 2007 | Yuji Nagata | 1 | 12 | IWGP Heavyweight Championship | vs. Hiroshi Tanahashi at 35th Anniversary Tour~ Circuit 2007 New Japan Brave | ชนะ |
| 2008 | Hiroshi Tanahashi | 2 | 16 | IWGP Heavyweight Championship | vs. Shinsuke Nakamura at New Dimension | แพ้ |
| 2009 | Hirooki Goto | 1 | 14 | IWGP Heavyweight Championship | vs. Hiroshi Tanahashi at Wrestling Dontaku | แพ้ |
| 2010 | Hirooki Goto | 2 | 15 | IWGP Heavyweight Championship | vs. Shinsuke Nakamura at New Dimension | แพ้ |
| 2011 | Yuji Nagata | 2 | 16 | IWGP Heavyweight Championship | vs. Hiroshi Tanahashi at New Dimension | แพ้ |
| 2012 | Hirooki Goto | 3 | 16 | IWGP Heavyweight Championship | vs. Kazuchika Okada at Wrestling Dontaku | แพ้ |
| 2013 | Kazuchika Okada | 1 | 16 | IWGP Heavyweight Championship | vs. Hiroshi Tanahashi at Invasion Attack | ชนะ |
| 2014 | Shinsuke Nakamura | 1 | 16 | IWGP Intercontinental Championship | vs. Hiroshi Tanahashi at Invasion Attack | ชนะ |
| 2015 | Kota Ibushi | 1 | 16 | IWGP Heavyweight Championship | vs. A.J. Styles at Invasion Attack | แพ้ |
| 2016 | Tetsuya Naito | 1 | 16 | IWGP Heavyweight Championship | vs. Kazuchika Okada at Invasion Attack | ชนะ |
| 2017 | Katsuyori Shibata | 1 | 16 | IWGP Heavyweight Championship | vs. Kazuchika Okada at Sakura Genesis | แพ้ |
| 2018 | Zack Sabre Jr. | 1 | 16 | IWGP Heavyweight Championship | vs. Kazuchika Okada at Sakura Genesis | แพ้ |
| 2019 | Kazuchika Okada | 2 | 32 | IWGP Heavyweight Championship | vs. Jay White at G1 Supercard | ชนะ |
| 2020 | Evil | 1 | 32 | IWGP Heavyweight Championship & IWGP Intercontinental Championship | vs. Tetsuya Naito at Dominion in Osaka-jo Hall | ชนะ |
| 2021 | Will Ospreay | 1 | 30 | IWGP World Heavyweight Championship | vs. Kota Ibushi at Sakura Genesis | ชนะ |
| 2022 | Zack Sabre Jr. | 2 | 48 | IWGP World Heavyweight Championship | vs. Kazuchika Okada at Hyper Battle '22 | แพ้ |
| 2023 | Sanada | 1 | 24 | IWGP World Heavyweight Championship | vs. Kazuchika Okada at Sakura Genesis | ชนะ |
| 2024 | Yota Tsuji | 1 | 28 | IWGP World Heavyweight Championship | vs. Tetsuya Naito at Sakura Genesis | แพ้ |
แหล่งข้อมูลอื่น

New Japan Cup at NJPW.co.jp (ในภาษาญี่ปุ่น)
| ด ค กรายชื่อผู้ชนะนิวเจแปนคัพ |
| --- | --- |
 Hiroshi Tanahashi (2005, 2008)  Giant Bernard (2006)  Yuji Nagata (2007, 2011)  Hirooki Goto (2009, 2010, 2012)  Kazuchika Okada (2013, 2019)  Shinsuke Nakamura (2014)  Kota Ibushi (2015)  Tetsuya Naito (2016)  Katsuyori Shibata (2017)  Zack Sabre Jr. (2018, 2022)  Evil (2020)  Will Ospreay (2021)  Sanada (2023)  Yota Tsuji (2024)
ประเทศอิรักในเอเชียนเกมส์ 2006

ประเทศอิรัก เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศอิรัก ส่งนักกีฬา 86 คน เพื่อแข่งขัน  กีฬา ผลการแข่งขันครั้งนี้ประเทศอิรักได้รับ 0 เหรียญทอง 2 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล

ข้อมูลเพิ่มเติม: สรุปเหรียญเอเชียนเกมส์ 2006
นักกีฬาที่ได้รับเหรียญรางวัล มีรายชื่อดังต่อไปนี้
| เหรียญ | ชื่อ | ชนิดกีฬา | รายการ | วันที่ |
| --- | --- | --- | --- | --- |
| 2 ! เงิน |  | ฟุตบอลชาย |  |  |
| 2 ! เงิน | ALJUAIFRI Mahammad | ยกน้ำหนัก | 105 ก.ก. ชาย |  |
| 3 ! ทองแดง | ALI Harem | ยกน้ำหนัก | 77 ก.ก. ชาย |  |
ประเทศอิรักในเอเชียนเกมส์ 2018

ประเทศอิรัก เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศอิรัก ส่งนักกีฬาเข้าร่วมแข่ง 54 คน เพื่อแข่งขัน 12 กีฬา ผลการแข่งขันครั้งนี้ประเทศอิรักได้รับ 1 เหรียญทอง 2 เหรียญเงิน และ 0 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล

ข้อมูลเพิ่มเติม: สรุปเหรียญเอเชียนเกมส์ 2018
นักกีฬาที่ได้รับเหรียญรางวัล มีรายชื่อดังต่อไปนี้
| เหรียญ | ชื่อ | ชนิดกีฬา | รุ่น | วันที่ |
| --- | --- | --- | --- | --- |
| 1 ! ทอง | Safaa Rashed Al-Jumaili | Weightlifting | Men's 85 kg | 25 สิงหาคม |
| 2 ! เงิน | Salwan Jassim | Weightlifting | Men's 105 kg | 26 สิงหาคม |
| 2 ! เงิน | Mustafa Al-Saamah | Athletics | Discus throw | 29 สิงหาคม |
ดาเตะ มาซามูเนะ

| ดาเตะ มาซามูเนะ |
| --- | --- |

ไดเมียวแห่ง แคว้นเซ็นได
1601-1636
ถัดไป: ดาเตะ ทาดามูเนะ
ข้อมูลส่วนบุคคล
เกิด: 5 พฤศจิกายน ค.ศ. 1567 โยเนซาวะ ยามางาตะ บนเทมมารู
อสัญกรรม: 27 กรกฎาคม ค.ศ. 1636
บิดา: ดาเตะ เทรูมูเนะ
มารดา: โยชิฮิเมะ
คู่สมรส: เมโงฮิเมะ (ภรรยาเอก)   ชินโซ (ภรรยาน้อย)
บุตร-ธิดา: ดาเตะ ฮิเดมูเนะ   อิโรฮาฮิเมะ   ดาเตะ ทาดามูเนะ
ด ค ก
ดาเตะ มาซามูเนะ (ญี่ปุ่น: 伊達政宗; โรมาจิ: Date Masamune 5 พฤศจิกายน ค.ศ. 1567 - 27 กรกฎาคม ค.ศ. 1636) เป็นไดเมียวในยุคเซงโงะกุจนถึงยุคเอโดะซึ่งเรืองอำนาจอยู่ในภูมิภาคโทโฮกุ เป็นผู้ก่อตั้งเมืองเซ็นได มีฉายาว่า มังกรตาเดียวแห่งโอชู (ญี่ปุ่น: 独眼竜; โรมาจิ: Dokuganryū) และเป็นผู้ส่งคณะทูตปีเคโจ (ญี่ปุ่น: 慶長使節; โรมาจิ: Keichō shisetsu) ไปถึงสมเด็จพระสันตะปาปาปอลที่ 5 ที่ยุโรป